Grafička škola u Zagrebu

Grafička škola u Zagrebu je srednja strukovna škola, čije je sjedište u Getaldićevoj 2, na području Područnog ureda Pešćenica, u istočnom dijelu Zagreba. Povijest Godine 1886. u Zagrebu završila su zanat dva grafičara. Osam godina kasnije 1894. grupa od 19 knjigotiskarskih strojara završila je grafičku školu (u smislu organiziranog obrazovanja, a ne zgrade). Nastavničko vijeće Grafičke škole u Zagrebu kao godina utemeljenja škole uzeta je 1894. godina. Tri godine trajalo je prikupljanje podataka o povijesti školovanja grafičara. Nađeni su podaci na 14 lokacija. Danas, Grafička škola u Zagrebu posjeduje imena i preslike podataka gotovo svih grafičara obrazovanih u Zagrebu. Do godine 1945. školovalo se oko 1500 grafičara. Početkom 1946. godine započela je s radom velikih škola za izobrazbu kvalificiranih radnika svih tadašnjih grafičkih zanimanja. Prve školske prostorije nalazile su se u Gundulićevoj 10., a krajem 1946. godine ustupljen je dio prostorija Obrtne škole na Trgu maršala Tita (danas Muzej za umjetnost i obrt). Godine 1947. škola dobiva i dio radioničkog prostora u istoj zgradi. Sve grafičke strojeve, uređaje i namještaj stavila je Školi na raspolaganje Glavna direkcija grafičke industrije NR Hrvatske iz likvidacijske mase nacionaliziranih tiskarskih poduzeća i radionica. Škola postaje Savezna grafička industrijska škola 1947. godine, a 1951. godine Grafička škola s praktičnom obukom. Godine 1962. škola postaje Grafički školski centar, te krajem iste godine seli na novu lokaciju u Getaldićevu 2 u novu zgradu zajedno s tadašnjom Višom grafičkom školom u kojoj je i danas zajedno s Grafičkim fakultetom. Godine 1972. škola mijenja naziv u Grafički srednjoškolski centar, a 1981. godine Grafički obrazovni centar "Bratstvo i jedinstvo". Od 1991. škola uzima svoje izvorno ime Grafička škola u Zagrebu a 2017. mijenja ime u Škola za grafiku, dizajn i medijsku produkciju. Program i obrazovanje Nastavu škole pohađa 536 učenika raspoređenih u 19 razrednih odjeljenja. Nastava se odvija uz pomoć 52 nastavnika. Smjerovi Grafički tehničar - opći Grafički tehničar pripreme Grafički tehničar tiska Grafički tehničar dorade Tehnički urednik Grafički urednik - dizajner Web dizajner Medijski tehničar Stručni predmeti Program škole obuhvaća provedbu specijalnih stručnih predmeta koje učenici slušaju ovisno o godini i smjeru koji pohađaju. Popis svih stručnih predmeta Strojarstvo Elektrotehnika s automatikom Grafički dizajn Grafička tehnologija Praktična nastava Likovna umjetnost Glazbena umjetnost Fotografija i film Strojevi i automatika Zaštita okoliša Multimedijske tehnologije Vizualne komunikacije Promotivne aktivnosti u grafičkoj struci Grafičke tehnike Teorija dizajna Internetske tehnologije Izrada web stranica Programiranje za web Objektno programiranje Baze podataka Internetski marketing Napredna animacija Izrada web stranica za male uređaje E-poslovanje Muzej Grafičke škole Godine 2015. u prostoru škole uređen je Muzej Grafičke škole. Izloženi su strojevi koji su bili sastavni dio radionica škole i služili za edukaciju učenika, te radovi i fotografije koji prikazuju povijest škole i razvoj grafičke struke. Publikacije Povodom 100. obljetnice Grafičke škole u Zagrebu objavljena je monografija 100 godina Grafičke škole u Zagrebu (1894. – 1994.) koja sadrži imena svih do do tada završenih grafičara, popis svih poduzeća, obrtnika i trgovaca grafičkim repromaterijalom. Tiskana je u različitim tehnikama tiska: offsetu, knjigotisku, bakrotisku, sitotisku i novinskom tisku. Knjiga donosi i opise drugih grafičkih tehnika, raznih grafičkih proizvoda, grafičkog dizajna, računalne grafike, grafičke obrade teksta i druga pitanja vezana uz knjigu i tiskarstvo. Članci četrdesetak suradnika pisani su u rasponu od feljtona do visoko stručnih radova. Škola izdaje školski list Gvak! - grafika : video : audio : komunikacije. Izvori Mario Plenković, Grafička komunikacija i tajanstveni svijet vizualnog sporazumijevanja, Media, culture and public relations 1/2014., (HAW) 120 godina rada GRAFIČKE ŠKOLE U ZAGREBU - Od olovnih slova do TV studija, www.unicro.hr (Internet Archive), pristupljeno 11. siječnja 2021. Vanjske poveznice Stranice škole